Modely značky Škoda ovládli anketu TECHBOX EV ROKA 2025 powered by ejoin

**› Až 8009 hlasujúcich Slovákov rozhodlo o najlepších elektromobiloch a plug-in hybridoch v celkovo ôsmich kategóriách**

**› Druhý ročník čitateľskej ankety ovládla značka Škoda, ktorá dominovala celkovo v troch kategóriách**

**› Online anketa trvala celkovo 6 týždňov, Škoda Elroq bola na čele celého hodnotenia ako absolútne najhlasovanejší model v rámci všetkých kategórií**

Bratislava, 19. júna 2025 – **Značka Škoda potvrdila svoju silnú pozíciu na domácom trhu s elektromobilmi a plug-in hybridmi. V čitateľskej ankete TECHBOX EV ROKA 2025 powered by ejoin, o ktorej výsledkoch rozhodovalo celkovo až 8 009 hlasujúcich Slovákov, získali modely Škoda víťazstvo až v troch kategóriách – KOMPAKTNÉ SUV, RODINNÉ SUV a PLUG-IN.**

„*Sme hrdí, že elektromobily a plug-in hybridy Škoda oslovili slovenských vodičov a zvíťazili až v troch kľúčových kategóriách. Je to jasný signál, že naša stratégia elektrifikácie, orientovaná na spoľahlivosť, dostupnosť a funkčnosť, rezonuje s potrebami slovenských motoristov*,“ uviedla Zuzana Kubíková, PR manažérka spoločnosti Škoda Auto Slovensko.

V kategórii KOMPAKTNÉ SUV zvíťazila novinka Škoda Elroq, ktorá si získala dôveru až 41,99 % hlasujúcich. Tento výsledok ho zároveň posúva na čelo celého hodnotenia ako absolútne najhlasovanejší model v rámci všetkých kategórií druhého ročníka ankety. Kategóriu RODINNÉ SUV zasa ovládol inovovaný model Škoda Enyaq, za ktorý hlasovalo 37,23 % respondentov. Enyaq tak obhájil svoju pozíciu lídra v segmente priestranných a praktických elektromobilov určených pre rodiny.

Svoj úspech značka Škoda podčiarkla aj v kategórii PLUG-IN, kde zvíťazilo SUV Škoda Kodiaq iV. Druhá generácia obľúbeného SUV s plug-in hybridným motorom získala 24,25 % hlasov a stala sa tak najpopulárnejším modelom medzi vozidlami s kombinovaným pohonom.

Anketa TECHBOX EV ROKA je jedinečnou čitateľskou iniciatívou zameranou na verejnosť. Jej druhý ročník potvrdil rastúci záujem o elektrifikované vozidlá a zároveň poskytol pohľad na preferencie slovenských spotrebiteľov. Organizátorom ankety je technologický portál TECHBOX.sk, odborným garantom je slovenský výrobca a prevádzkovateľ nabíjacích staníc, spoločnosť ejoin.

**Pre ďalšie informácie, prosím, kontaktujte:**

**Zuzana Kubíková**, PR manager Škoda Auto Slovensko s.r.o.

M: +421 904 701 339

[zuzana.kubikova2@skoda-auto.sk](mailto:zuzana.kubikova2@skoda-auto.sk)

Obrázok, na ktorom je koleso, vozidlo, pozemné vozidlo, pneumatika

Obsah vygenerovaný umelou inteligenciou môže byť nesprávny.

|  |  |  |  |
| --- | --- | --- | --- |
| Výsledek obrázku pro twitter facebook instagram logo | [/SkodaAutoSK](https://www.facebook.com/SkodaAutoSK) | Výsledek obrázku pro twitter facebook instagram logo | /[SkodaAutoSK](http://www.instagram.com/SkodaAutoSK) |

**Fotografia k téme:**



|  |  |
| --- | --- |
|  | **Modely značky Škoda ovládli anketu TECHBOX EV ROKA 2025 powered by ejoin**  Značka Škoda potvrdila svoju silnú pozíciu na domácom trhu s elektromobilmi a plug-i hybridmi. V čitateľskej ankete TECHBOX EV ROKA 2025 powered by ejoin, o ktorej výsledkoch rozhodovalo celkovo až 8 009 hlasujúcich Slovákov, získali modely Škoda víťazstvo až v troch kategóriách – KOMPAKTNĚ SUV, RODINNÉ SUV a PLUG-IN.  [Download](https://webapps.skoda-auto.sk/PR/evroka25/evroka25.jpg) **Zdroj: Škoda Auto** |

**Škoda Auto**

› sa v novom desaťročí úspešne riadi stratégiou „Next Level Škoda Strategy“;

› sa usiluje o to, aby sa do konca dekády pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi päť najpredávanejších značiek v Európe;

› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;

› v súčasnosti zákazníkom ponúka 12 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Slavia, Kylaq a Kushaq;

› v roku 2024 dodala zákazníkom po celom svete viac ako 926 600 vozidiel;

› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov;

› ako značka koncernu Volkswagen samostatne vyvíja a vyrába pre ďalšie značky koncernu komponenty ako batériové systémy pre platformu MEB, motory a prevodovky;

› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom.

› celosvetovo zamestnáva viac než 40 000 ľudí a je aktívna na viac ako 100 trhoch.